钦定古今图书集成/历象汇编/庶征典/第107卷 > 《珍珠船》 > 后汉
## 钦定古今图书集成/历象汇编/庶征典/第107卷 > 《珍珠船》 > 后汉

### 光武帝建武二年关中饥民食野谷

按《后汉书光武帝本纪》：“建武二年九月，关中饥，人相
食。初，王莽末，天下旱蝗，黄金一斤易粟一斛。至是，野
谷旅生，麻尗尢盛，野蚕成茧，被于山阜，人收其利焉。”

### 明帝永平五年岁稔

按《后汉书明帝本纪》，不载。　按《晋书食货志》：“显宗即
位，天下安宁，民无横徭，岁比登稔。永平五年，作常满
仓，立粟市于城东，粟斛直钱二十。草树殷阜，牛羊弥
望，作贡尢轻，府廪还积，奸回不用礼义，专行于时。传
曰：‘三统之元，有阴阳之九焉’。盖天地之恒数也。
永平九年，大有年。”

按：《后汉书明帝本纪》云云。

永平十二，年岁屡丰。

按：《后汉书明帝本纪》：十二年，“岁比登稔，百姓殷富，粟
斛三十，牛羊被野。”

### 章帝建初元年饥

按《后汉书章帝本纪》，不载。　按《东平王苍传》，建初元
年，苍上便宜，帝报书曰：“灾异之降，缘政而见。今改元
之后，年饥人流，此朕之不德，感应所致。”

建初二年，饥。

按《后汉书章帝本纪》：二年“春三月诏曰：‘比年阴阳不
调。饥馑屡臻。深惟先帝忧人之本’。”

### 和帝永元五年饥

按《后汉书。和帝本纪》，“永元五年三月，遣使者分行贫
民，举实流冗，开仓赈廪三十馀郡。”　按《樊准传》，“永元
之初，连年水旱灾异，郡国多被饥困。”

永元六年，饥。

按：《后汉书和帝本纪》：“六年三月，诏流民所过郡国皆
实禀之。丙寅，诏以济、河之域凶馑流亡，其令举贤良
方正能直言极谏之士各一人。”

### 安帝永初二年夫饥

按：《后汉书安帝本纪》：“永初二年春正月，禀河南、下邳、
东莱、河内贫民。”

〈注〉《古今注》曰：“时州郡大饥，米石二千人相食，老弱相弃道路。”

二月，乙丑，遣光禄大夫樊准、吕仓分行冀、兖二州，禀
贷流民。秋，七月，戊辰，诏曰：“昔在帝王，承天理民，莫不
据璇玑玉衡，以齐七政。朕以不德，遵奉大业，而阴阳
差越，变异互见，万民饥流，羌貊叛戾。夙宿克己忧心，
京京间令公卿、郡国举贤良方正，远求博选，开不讳
之路，冀得至谋，以鉴不逮。而所对皆循尚浮言，无卓
尔异闻。其百僚及郡国吏人，有道术明习灾异阴阳之度，璇玑之数者，各使指变以闻。”二千石长吏明以
《诏书》，博衍幽隐。朕将亲览，待以不次，冀获嘉谋，以承
天诫。

永初三年，大饥。

按《后汉书安帝本纪》：三年三月，京师大饥，民相食。壬
辰，公卿诣阙谢。诏曰：“朕以幼冲，奉承鸿业，不能宣流
风化，而感逆阴阳，至令百姓饥荒，更相啖食。永怀悼
叹，若坠渊冰。咎在朕躬，非群司之责，而过自贬引，重
朝廷之不德。其务思变复，以助不逮。”是岁，并、凉二州
大饥，人相食。　按《续汉书》，四年诏：“比年饥，加有军旅，
且勿设戏作乐，正旦无充庭车也。”

永初七年，南阳等郡饥。

按：《后汉书安帝本纪》：“七年九月，调零陵、桂阳、丹阳、豫
章、会稽租米，赈给南阳、广陵、下邳、彭城、山阳、庐江、九
江饥民。”

### 顺帝阳嘉二年吴郡饥

按：《后汉书顺帝本纪》：“阳嘉二年春二月，诏以吴郡、会
稽饥荒，贷人种粮。”

### 桓帝建和元年饥

按《后汉书。桓帝本纪》：“建和元年二月，荆、扬二州人多
饿死。”

### 永兴元年饥

按《后汉书。桓帝本纪》：“永兴元年秋七月，百姓饥穷，流
冗道路，至有数十万户，冀州尢甚。”

永兴二年，饥。

按：《后汉书。桓帝本纪》，二年九月，诏：“饥馑荐臻，其不被
害郡县，当为饥馁者储。”

### 永寿元年冀州饥

按《后汉书。桓帝本纪》：“永寿元年二月，司隶、冀州饥，人
相食，敕州郡赈给贫弱。”

### 延熹九年豫州饥

按：《后汉书桓帝本纪》：“延熹九年三月，司隶、豫州饥，死
者什四五，至有灭户者，遣三府掾赈廪之。”

### 献帝兴平元年饥

按《后汉书。献帝纪》：“兴平元年，谷一斛五十万，豆麦一
斛二十万，人相食啖，白骨委积。帝使侍御史侯汶出
太仓米豆为饥人作糜粥，经日而死者无数。”

### 建安二年江淮饥

按：《后汉书献帝本纪》：“建安二年，岁饥，江淮间民相食。”